Bawang godhong

Bawang godhong (Allium fistulosum L.;  utawi Japanese bunching onion) inggih punika salah satunggalipun bawang perennial. Aran sanès wonten basa manca kanggé wit-witan punika kalebet green onion, spring onion, scallion, escallion, lan salad onion, ingkang saget gadhah teges jamak, amargi dipun-ginakaken kanggé sakpérang wit ingkang sami, utawi wit bawang godhong bènten saking génus Allium. Spésiès punika estu mémper ganda lan raosipun kaliyan bawang bombai ingkang limrah dipunagem, Allium cepa, lan sampun wonten hibrida ing antawisipun wit-witan kekalih. Bawang godhong mboten awujud bulb, lan godhong-godhongipun growong wonten satengaipun ("fistulosum" tegesipun "growong") lan scapes. Varietas wiyar bawang godhong mèmper kaliyan bawang prei, pramila dipunagem tembung Jepang 'negi', wondéné varietas ingkang langkung sakedhik sami kaliyan chive. Kathah bawang godhong ingkang wonten sisikipun kanthi wujud clump perennial evergreen. Kajawi kanggé bumbu wonten masakan, bawang godhong ugi saget dipun-ginakaken minangka wit-witan hias.

Aran Inggris 
Wonten sujarahipun, bawang godhong misuwur minangka cibol. Wonten Cornwall dipunsebat minangka "chibbles".

Aran Inggris "Welsh onion" awujud salah satunggalipun misnomer wonten basa Inggris modern, amargi Allium fistulosum sanès saking Wales sarta mboten limrah dipunagem wonten masakan Wales (Allium ijo ingkang limrah ing Wales inggih punika bawang prei, A. ampeloprasum, inggih punika sayuran nasional Wales). Aran "Welsh" nglestantunaken teges aslinipun saking basa Inggris kuna (Old English) "welisc", utawi Old German "welsche", ingkang tegesipun "manca" (kados déné wal- wonten "walnut", ingkang gadhah asal usul ingkang sami). Spésiès punika saking Asia, bokmenawi Siberia utawi Tiongkok. Wonten ing Wales, "spring onion" (bawang usum semi) gadhah variasi dhialèk, jibbon utawi sibwn ('syibun') ingkang asalipun saking basa Perancis 'ciboule.' Spésiès niki ugi dados alamiah ing Alaska lan Northwest Territories ing Kanadha, sarta sumebar ing sawenèh panggènan ing Amérikah Sarékat.

Kanggé masakan 
Ing tlatah kilèn, bawang godhong mliginipun kaginaaken minangka scallion utawi "salad onion", nanging ugi dipunagem ing sawenèh panggènan, mliginipun Asia Timur.

Asia 
Bawang godhong saget dados salah satunggalipun bahan masakan Asia, mliginipun Asia Wétan lan Asia Tenggara. Bawang godhong punika ugi kaginaaken wonten Tiongkok, Jepang lan Koréa, saéngga wonten basa Inggris kasebat "Japanese bunching onion". Wonten ing Jepang dipunsebat negi. Bawang bombai dipuntepangaken wonten Asia Wétan ing abad 19, nanging A. fistulosum tetep paling misuwur.

Kaginaaken wonten miso soup, negimaki, lan masakan sanèsipun, adatipun dipuniris tipis-tipis lan lajeng disawuraken supados langkung éndah, kados ta wonten ing teriyaki utawi takoyaki.

Jamaika 
Dipunsebat minangka escallion, bawang godhong punia salah satunggalipun bahan wonten ing masakan Jamaika, dicampur kaliyan thyme, scotch bonnet pepper, bawang putih lan allspice (kasebat "pimenta"). Resèp ngagem escallion kadhang kala nedahaken bilih bawang prei minangka sulih wonten salad. "Jamaican dried spice mixtures" ingkang ngagem escallion dipunsadé komersial.

Ruslan 
Bawang goghong kaginaaken ing Ruslan nalika usum semi kanggé nambah godhong-godhongan ijo wonten ing.

Gladri

Ugi pirsani 
 Bawang prei
 Daun bawang

Rujukan

Pranala njawi 

 PROTAbase on Allium fistulosum 
 WORLD'S LARGEST Welsh onion

Masakan Ruslan
Bawang
Janganan
Flora Alaska
Flora Kanadha
Flora Eropa
Flora Asia
Flora Amérikah Sarékat
Flora Ruslan
Flora Tiongkok
Allium
Artikel Wiki Mrebawani II kalamangsa 1